Bibliofilklubben
Store norske leksikon,Kunst og estetikk,Kulturinstitusjoner,Bibliotek
Bibliofilklubben er en forening av bokvenner, stiftet i Oslo 13. mars 1922 med det formål å virke for fremme av bibliofili, bokhistorie og interessen for vakre bøker samt være et bindeledd mellom norske bokvenner. Medlemstallet er begrenset til 33. Bibliofilklubben har utgitt en rekke privattrykk.
Foreningens hundreårsjubileum ble markert med utgivelsen Bok – Høydepunkter fra 33 norske boksamlinger (Orfeus Publishing, 2022). Boken presenterer 66 utvalgte objekter fra medlemmenes boksamlinger og er formgitt av Halvor Bodin. Les mer i Store norske leksikon bibliofil bibliotek boksamler Litteratur Munthe, W. (1932). Bibliofilklubben. Nordisk tidsskrift för bok- og biblioteksväsen, XIX, 147-48 (les artikkelen på runeberg.org)